Dakar-wedren skuif na dié landArgieffoto (Foto: jean_cayo/Pixabay) Die Dakar-wedren sal in 2020 na Saoedi-Arabië skuif, het die organiseerders Maandag aangekondig. Die wedren het in 1979 as die Parys-Dakar-wedren begin. Deelnemers het van Parys, Frankryk na Dakar, Senegal gejaag, maar weens dreigemente in Mauritanië is die wedren in 2008 gekanselleer. Die wedren is van 2009 in Suid-Amerika aangebied en in 2019 het dit, vir die eerste keer, slegs in een land, Peru, plaasgevind. Die organiseerders het gesê volgende jaar se wedren sal in die “diep en geheimsinnige woestyne van die Midde-Ooste, in Saoedi-Arabië” plaasvind. Besonderhede oor die 2020-wedren sal later bekend gemaak word.